Ponovo sa vama (Teška industrija)

Ponovo sa vama peti je LP-album bosanskohercegovačke pop-rok grupe Teška industrija iz 1984. godine u izdanju diskografske kuće "Sarajevo disk". Tekstove pjesama napisali su Duško Trifunović (3, 4, 5, 8), Vedad Hadžiabdić (2, 6), Husein Vladović (1) i Mladen Vojičić Tifa (7).

 O albumu 
Nakon razlaza članova grupe Teška industrija ubrzo nakon snimanja prethodnog albuma "Zasviraj i za pojas zadjeni" 1978. godine, gitarista Vedad Hadžiabdić i bubnjar Munib Zoranić odlučili su ponovno obnoviti rad grupe 1984. godine, s novim sastavom. Zoran Krga dodat je za klavijaturistu, Sead Trnka kao basista, dok je Narcis Lalić postao novi pjevač grupe.
Zbog odlaska Gabora Lenđela koji je bio kompozitor i aranžer njihovih pjesama, na ovom studijskom albumu grupe Teška industrija došlo je do muzičkog zaokreta. Kompleksnije pjesme u hard rock i progresivnom stilu s početka njihove karijere u potpunosti napuštene, u korist jednostavnijih pjesama urađenih u popularnijem i modernijem pop-rok aranžmanu. Kao gost muzičari pojavljuju se Sanin Karić na bas-gitari i Muhamed Raženica na usnoj harmonici. Fotografiju za omot uradio je Z. Kanalić, a dizajn S. Kokoruš. Producent je bio Zlatko Srkalović.

 Lista pjesama 
 Porodice Foht 13
 Pronađi put
 Pjegava djevojka
 Suncokret
 Ich liebe dich
 Okreni se
 Odrasti već jednom
 Bilo je ljudi i vremena

 Članovi grupe 
 Narcis Lalić - vokal
 Vedad Hadžiabdić - gitara
 Munib Zoranić - bubnjevi
 Sead Trnka - bas-gitara
 Zoran Krga - klavijatura

 Saradnici 
 Sanin Karić - bas-gitara
 Muhamed Raženica - usna harmonika

 Reference 

Kategorija:Albumi Teške industrije
Kategorija:Albumi iz 1984.